Poro, dende UNIDÁ NACIONALISTA ASTURIANA, y tras estudiar el documentu presentao, entendemos que ye necesario quel Principáu y les empreses concreten muncho más el proyeutu, y non vamos aprobar nengún cambiu urbanísticu sin tener tola información necesaria, y sin  tener el proyeutu definitivu pal so estudiu, y propondremos al restu de grupos políticos que se posiciones de la mesma forma. Creemos que ye la única forma de que Carreño pueda siguir teniendo algo que dicir y pueda influir nel resultao final de la Ciudá de Vacaciones de Perlora, que siempre foi un motor turísticu y económicu pal conceyu. Nesti sentíu, recordamos que tolos grupos políticos de Carreño solicitaron formar parte de la Mesa de Xestión de la Ciudá de Vacaciones (formada por Gobiernu del Principáu  y Empreses axudicataries) y el Gobiernu del Principáu impidió y negóse a que Carreño tuviera representao nesa mesa, onde se tomen les decisiones referentes al proyeutu y al futuru de Perlora.